Borzavár Községi Önkormányzat Képviselő-testületének

11/2020. (XII.8.) önkormányzati rendelete

a szociális tűzifa juttatás szabályairól

Borzavár Községi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 478/2020.(XI.3.) Korm. rendelettel kihirdetett veszélyhelyzetben az Alaptörvény 32. cikk (2) bekezdésében kapott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. § (1) Magyarország 2020. évi központi költségvetéséről szóló 2019. évi LXXI. törvény 3. melléklet I. 8. pontjában szabályozott települési önkormányzatok szociális célú tüzelőanyag vásárlásához kapcsolódó támogatás kapcsán a szociális tűzifára való jogosultság megállapításával összefüggésben támogatás iránti kérelmet nyújthat be a Borzavár községben lakóhellyel rendelkező személy, 
a) aki a szociális igazgatásról és szociális ellátásokról szóló 1993. évi III. törvény (a továbbiakban: Sztv.) szerinti


aa) aktív korúak ellátására,


ab) időskorúak járadékára,


ac) természetbeni vagy pénzbeli formában nyújtott települési támogatásra (e 
támogatásban részesülők közül különösen a lakhatáshoz kapcsolódó rendszeres 
kiadások viselésével kapcsolatos támogatásban részesülők) jogosult,

b) akinek a családjában a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelnek, vagy
c) aki rendszeres gyermekvédelmi kedvezményre jogosult.
       (2) Háztartásonként legalább 2 m3, legfeljebb 5 m3 tűzifa adható.           

       (3) Borzavár Községi Önkormányzat a szociális célú tűzifában részesülőtől ellenszolgáltatást nem kér.

2. § (1) Az 1. § (1) bekezdésben felsorolt jogcímek közül egy alapján, egyszer lehet támogatást igényelni. Támogatásra jogosult - a (3) bekezdésben foglaltak szerint - az a személy, aki az 1. § (1) bekezdésében felsorolt valamely jogcím szerinti támogatásban részesül vagy feltételnek megfelel.  

        (2) A kérelmet a Zirci Közös Önkormányzati Hivatal Igazgatási Osztályhoz személyesen vagy postai küldeményként az erre a célra rendszeresített - a rendelet 1. mellékletét képező - formanyomtatványon lehet benyújtani. A kérelemhez mellékelni kell az 1. § (1) bekezdés szerinti támogatásra való jogosultságról szóló határozatot.      

        (3) A támogatási kérelmek elbírálásakor az 1. § (1) bekezdés a)-b) pontjának megfelelő kérelmezőket kell előnyben részesíteni. Az 1. § (1) bekezdés c) pontjának megfelelő kérelmező részére a támogatás akkor állapítható meg, ha az 1. § (1) bekezdés a)-b) pontja szerinti valamennyi kérelmező részére a támogatás megállapításra került és a támogatásra rendelkezésre álló keret még nem merült ki.

       (4) A támogatási kérelemről a polgármester átruházott hatáskörben határozattal dönt.

3. § 
A tűzifa támogatás ugyanazon lakott ingatlanra csak egy jogosultnak állapítható meg, 
függetlenül a lakásban élő személyek és a háztartások számától. Amennyiben egy 
ingatlanról több kérelem érkezik, az elbírálás a kérelem beérkezésének sorrendjében 
történik. 

4. §
(1) A támogatás kizárólagos forrása a helyi önkormányzatok szociális tűzifavásárláshoz 
kapcsolódó kiegészítő támogatásáról szóló pályázat alapján megítélt kiegészítő támogatás, 
valamint – az ehhez kapcsolódó – Önkormányzat által biztosított saját forrás. 


(2) A beérkezett kérelmek elbírálását követően a forráshiány miatt nem támogatható 
kérelmeket, függetlenül attól, hogy az 1. §-ban meghatározott feltételeknek megfelelnek, el 
kell utasítani. 

5. § 
E rendeletben nem szabályozott kérdésekben az Sztv. szabályait kell alkalmazni.

6. §  
(1) Ez a rendelet a kihirdetését követő napon lép hatályba.

       
 (2) Ez a rendelet 2021. április 30. napján hatályát veszti.

Borzavár, 2020. december 8.
                                 Dombi László István


           Viziné dr. Horváth Judit


                   polgármester



              jegyző

Záradék:

A rendelet 2020. december 9. napján lép hatályba.

Borzavár, 2020. december 8.


             

            Viziné dr. Horváth Judit








                             jegyző

          1. melléklet a 11/2020. (XII.8.) önkormányzati rendelethez  

Kérelem szociális tűzifa igénylésére

1./  Kérelmező neve:..............................................................................................................................
2./  Kérelmező születési neve:   …………………………………………..…………………………

3./  Születési helye: ...................................................Születési idő:......................................................

4./  Anyja neve: .....................................................................................................................................

5./  Társadalombiztosítási Azonosító Jel (TAJ szám): 

	
	
	
	
	
	
	
	
	


6./  Családi állapota*:     nőtlen            hajadon 




      nős                férjezett




     özvegy          elvált (bírósági határozat száma: .....................................)

                                         Egyéb:     egyedülálló, élettárssal élő, különváltan élő 

7./ Állampolgársága*: magyar

külföldi-bevándorolt

külföldi-menekült

Letelepedést, menekült státuszt elismerő határozat száma: ..................................................................

8./ Állandó lakóhelye:�……….…….irányítószám,�........................................................helység

............................................................................utca.......................hsz........................em............ajtó

9./ Érvényes tartózkodási (ideiglenes) lakóhelye: …………irányítószám      .......................................helység .........................................................utca..........hsz........em.........ajtó

10./ Telefonszáma: ................................................

11./ A kérelmező az alábbi juttatásokra jogosult*:

a) aktív korúak ellátására,

b) időskorúak járadékára,

c) települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők)

d) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család

e) rendszeres gyermekvédelmi kedvezményre

Kelt:.............................................................





                                                ........................................................










kérelmező aláírása

* A megfelelőt aláhúzással kell jelölni.











